OpenLLM-France/wikimedia huggingface dataset:
# Kuru fasulye

Kuru fasulye (fesols blancs secs) és un plat molt tradicional i comú a la cuina turca. Amb el "pilav" (arròs turc) és considerat el menjar nacional de Turquia.

## Elaboració i consum

Segons la ciutat -o regió- i l'època de l'any, aquest plat es prepara de diferents maneres. El Kuru fasulye es pot cuinar amb carn o sense. En l'elaboració d'aquest plat s'utilitzen les tècniques culinàries tradicionals de la cuina turca, tant si s'hi posen productes "secs" -com els cigrons- com si s'hi posen verdures estofades.
Primer es fregeixen cebes picades, després se'ls afegeix carn -generalment carn vermella- que pot ser picada o en trossos, amb ossos o sense. Encara que moltes vegades es prefereix Carn de vedella o ovina, també es pot utilitzar pollastre. Els fesols, en funció de llur qualitat i procedència (varietat), generalment es deixen en aigua des de la nit anterior. No obstant això, hi ha varietats més suaus que no ho necessiten, ja que s'estoven fàcilment bullint-les abans de posar-les a la mateixa olla. Una vegada cuita la carn, s'hi afegeixen els fesols -prèviament estovats. (També es poden utilitzar fesols precuinats que venen en llauna.) S'hi afegeix aigua calenta i salça (concentrat de tomàquets turc), o "biber salça" (concentrat de pebrots dolços).
A la cuina turca, el Kuru fasulye es menja gairebé sempre acompanyat d'arròs turc, "pilav" o cacık. Alguns consideren que el plat nacional de Turquia és fesols amb arròs, o "kuru-pilav" en turc. També hi ha varietats de kuru fasulye amb salsitxes turques (sucuk) o carn assaonada (pastırma).

## Història

El consum de kuru fasulye té 150 anys d'història a Turquia.

## Vegeu també

* Pilaki
* Piyaz
* Plat nacional
* Taze fasulye

## Referències

* ↑ Institut International du Froid (Paris).. Le froid sans frontières: les actes du XVIIIe Congrès International du Froid, Montréal (Québec), Canada, 10-17 août 1991. L'Institut International du Froid, 1991. ISBN 978-2-9802798-0-5.
* ↑ HALUK DURSUN. İstanbulda Yaşama Sanati. Timas Yayin Grubu, 6 març 2014, p. 145–. ISBN 978-605-114-420-7.
* 1 2 http://www.aksam.com.tr/yazarlar/milli-yemegimiz-neden-kuru-fasulye/haber-277544
* ↑ Leeann Murphy. Moon Istanbul & the Turkish Coast: Including Cappadocia. Avalon Travel Publishing, 23 desembre 2014, p. 213–. ISBN 978-1-61238-614-0.
* ↑ http://yemek.com/en-iyi-kuru-fasulyeciler/#.VPnUOnysUdY
* ↑ Lucy M. Long, Ph.D. Ethnic American Food Today: A Cultural Encyclopedia. Rowman & Littlefield Publishers, 17 juliol 2015, p. 637–. ISBN 978-1-4422-2731-6.
* ↑ http://www.kanalben.com/kose-yazisi/1407/milli-yemegimiz-fasulye-pilavdir.html Arxivat 2015-09-29 a Wayback Machine.
* ↑ http://www.namehaber.com/yazi/ramazan-bingol/6484-kuru-fasulye-milli-yemegimiz-midir Arxivat 2015-04-02 a Wayback Machine.

## Enllaços externs

* Els 8 millors llocs per menjar kuru fasulye a Istanbul (en turc).
# Venaco

Venaco (en cors Venacu) és un municipi francès, situat a la regió de Còrsega, al departament d'Alta Còrsega. L'any 1999 tenia 657 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 851 | 886 | 715 | 747 | 614 | 657 |

## Administració

Llista d'alcaldes :
| Període | Identitat | Partit |
| 1983-2001 | Paul Giacobbi | PRG |
| 2001-2008 | Jean Salvadori | |
| 2008- | Michel Mezzadri | |

## Personatges il·lustres

* Marius Giacobbi (1846-1919),
* Paul Giacobbi (1896-1951)
* François Giacobbi (1919-1997)
* Paul Giacobbi (1957-)
# Djebel Ousselat

El Djebel Ousselat (àrab: جبل وِسْلاَت, Jabal Wislāt) és un massís muntanyós situat uns 35 km a l'oest de Kairuan, i al nord d'Haffouz. Té la seva continuïtat al nord amb el Djebel Bou Zabouss. Al vessant nord-oriental hi ha la vila d'Oueslatia o Ousselatia. Té a l'oest la plana d'Oueslatia i a l'est la plana de Kairuan. El punt culminant és el Djebel Chaib amb 895 metres. Hi ha restes d'ocupació humana al neolític, amb pintures rupestres, especialment a Ain Khanfous (40 metres i 5 panells de pintures). La muntanya és de roca calcària. La pluviometria mitjana és d'uns 500 mm/any. Entre els arbres predomina el pi d'Alep. La vegetació està formada principalment per Marrubium vulgare, arbusts de lentiscs, llorers rosats i juniperus phoenicia, i a la part baixa romanins a la que segueix l'estepa. El romaní és destil·lat pels habitants i constitueix una font d'ingressos. Constitueix una reserva natural declarada pel govern tunisià.

## Referències

* ↑ «Còpia arxivada» (en àrab). Atlas des Paysages de Tunisie, 2009. Arxivat de l'original el 2022-05-24 [Consulta: 12 juny 2022].
* ↑ Séthom, Hafedh; Kassab, Ahmed. Les régions géographiques de la Tunisie (en francès). Université de Tunis, 1981.
* ↑ Kassab, Ahmed; Séthom, Hafedh. Géographie de la Tunisie: le pays et les hommes (en francès). Université de Tunis, 1980.
# Faust Corneli Sul·la (qüestor)

Faust Corneli Sul·la (llatí: Faustus Cornelius Sulla) va ser un magistrat romà. Era fill del dictador romà Sul·la i de la seva quarta esposa, Cecília Metel·la. Era germà bessó de Fausta Cornèlia. Va néixer cap a l'any 88 aC, quan el seu pare va obtenir el primer consolat i va rebre el nom (igual com la seva bessona) de Faust, per la bona sort paterna.
Quan Sul·la va morir l'any 78 aC els seus dos fills (Faust i Fausta) van quedar sota la tutela de Luci Licini Lucul·le (cònsol 74 aC). Faust va estar exposat constantment a persecució i amenaçat pels enemics del seu pare que li demanaven de tornar els diners que Sul·la havia agafat del tresor públic, però sempre va rebre protecció del senat. L'any 66 aC un dels tribuns de la plebs va intentar tornar-lo a acusar, però Ciceró, llavors pretor, va parlar en contra i finalment no es va tirar endavant.
Una mica després Faust va acompanyar a Gneu Pompeu a Àsia i va ser el primer que va escalar el mur del temple de Jerusalem l'any 63 aC, acció per la qual va ser generosament recompensat.
L'any 60 aC va organitzar uns jocs de gladiadors de gran magnificència que el seu pare li havia encarregat per testament, tractant a tothom de manera generosa.
Va ser elegit àugur i uns anys després, el 54 aC va ser qüestor. L'any 52 aC el senat li va encarregar la reconstrucció de la Cúria Hostília que s'havia cremat en els tumults que van seguir a l'assassinat de Publi Clodi Pulcre, i que a partir de llavors es va anomenar Cúria Cornèlia, en honor de Faust i del seu pare. L'esclat de la Segona guerra civil li va impedir obtenir altres càrrecs de l'estat, ja que va donar suport als optimats, partit del seu pare, i de Gneu Pompeu, amb una filla del qual (Pompeia) s'havia casat.
Al començament de l'any 49 aC Gneu Pompeu el va voler enviar com a propretor a Mauritània, però el tribú Luci Marci Filip ho va vetar. Faust va anar a Grècia amb Pompeu i va participar en la batalla de Farsàlia. Tot seguit va anar a l'Àfrica on es va unir a altres membres del seu partit. Després de la batalla de Tapsos (46 aC) va intentar passar a Mauritània des d'on volia navegar cap a Hispània, però va ser fet presoner per Publi Siti amb la seva dona i els seus fills que l'acompanyaven i amb Luci Afrani. Tots van ser entregats a Juli Cèsar. A la seva arribada al campament de Cèsar, Faust i Afrani van morir a mans dels soldats en un tumult, potser amb el suport encobert de Cèsar, i només es van salvar Pompeia i els fills, als que Cèsar va tractar correctament. Ciceró diu de Faust que va quedar ple de deutes a conseqüència de la guerra civil.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 943.
# Congrés Nacional Caldeu

El Congrés Nacional Caldeu és un partit polític caldeu de l'Iraq, fundat el 2002 als Estats Units. El seu líder es Dhia Poutros. Pretén representar els caldeus de tot l'Iraq.
A les eleccions del Parlament del Kurdistan del gener del 2005 va donar suport a la llista de l'Aliança Democràtica Patriòtica del Kurdistan. A les eleccions constituents iraquianes celebrades al mateix moment, va fer coalició amb el Moviment Democràtic Assiri dins de la Llista Nacional Rafidain, però al darrer moment es va retirar deixant sol el seu aliat. A les eleccions parlamentàries del desembre del 2005 va participar amb la Llista Nacional Nahrain, que no va obtenir representació. A les eleccions a les governacions el 2009 es va presentar només a Bàssora, on fou la tercera llista, a només 13 vots de la llista guanyadora. A les eleccions del 2009 al parlament del Kurdistan va donar suport a la Llista Unificada Caldea, que va quedar en tercer lloc, sense representació. Finalment, el març del 2010 a les legislatives iraquianes, va anar en llista pròpia i va quedar tercera de les llistes cristianes amb 6.608 vots i el 9%, però sense aconseguir representació.

## Referències

* Pàgina web Arxivat 2016-03-03 a Wayback Machine.
# Riu Saint Francis

El riu Saint Francis és un afluent del riu Mississipi, de 684 km de llargària, al sud-est de Missouri i al nord-est d'Arkansas als Estats Units. El riu drena una àrea majoritàriament rural amb una conca de 19.600 km² i fa frontera entre els estats de Missouri i Arkansas al llarg del costat occidental del Missouri Bootheel.
El riu neix a la zona granítica del parc estatal Elephant Rocks, al comtat d'Iron (Missouri) i flueix generalment cap al sud a través dels Ozarks i les muntanyes de St. François, prop del punt més alt de Missouri, Taum Sauk.
Passa pel llac Wappapello, tancat per una presa construïda l'any 1941. Aigües avall, el riu serpenteja a través de canyars, aiguamolls i boscos pantanosos de salzes, transformant-se en un riu lent, fangós i carregat de llims a mesura que s'endinsa a les terres planes de l'aiguabarreig del Mississipi.
En el seu curs baix, el riu corre paral·lel a Crowleys Ridge i forma part d'un projecte de navegació i control d'inundacions que inclou una xarxa de canals de desviament i séquies al llarg del mateix riu i dels rius Castor i Little. Per sota de l'afluència del riu Little, al comtat de Poinsett (Arkansas), el St.Francis és navegable amb barcasses. S'uneix al riu Mississipi al comtat de Phillips (Arkansas), a 11 km al nord d'Helena .
Al llarg del seu curs a Missouri, el riu travessa el bosc nacional de Mark Twain i passa pel parc estatal Sam A. Baker i les ciutats de Farmington, Greenville i Fisk.
A l'estat d'Arkansas passa per les ciutats de St. Francis, Lake City, Marked Tree i Parkin i continua pel comtat i pel municipi de St. Francis al nord-est del comtat de Phillips, acabant el seu curs a la vora del Bosc Nacional St. Francis.
A més del Little River, els afluents del riu St. Francis són: el Little St. Francis River, al seu curs superior a Missouri, el riu Tyronza, a Arkansas i el riu L'Anguille, que aflueix gairebé a la seva desembocadura.

## Referències

* ↑ «Geographic Names Phase I data compilation (1976-1981)» (en anglès). USGS, 1981. [Consulta: 27 desembre 2021].
* ↑ «The national map» (en anglès). USGS, 2021. [Consulta: 27 desembre 2021].
* ↑ «Saint Francis River» (en anglès). Encyclopaedia Britannica, 2021. [Consulta: 28 desembre 2021].
* ↑ «Ozark-St. Francis National Forest» (en anglès). USDA Forest Service, 2021. [Consulta: 28 desembre 2021].
# Rosario Fina

Rosario Fina (San Cataldo, 23 de març de 1969) va ser un ciclista italià, que fou professional entre 1994 i 1996. En el seu palmarès destaca el Campionat del Món en contrarellotge per equips de 1993.

## Palmarès

* 1987
** Campió del món júnior en contrarellotge per equips (amb Luca Colombo, Luca Daddi i Gianluca Tarocco)
* 1991
** 1r al Giro delle Valli Aretine
** 1r a la Coppa San Geo
* 1993
** Campió del món en contrarellotge per equips (amb Gianfranco Contri, Cristian Salvato i Rossano Brasi)
** 1r a la Freccia dei Vini
** Vencedor d'una etapa al Giro de la Vall d'Aosta
* 1996
** Vencedor d'una etapa a la Volta a Aragó

### Resultats al Tour de França

* 1994. abandona (18a etapa)
* 1995. abandona (3a etapa)

### Resultats a la Volta a Espanya

* 1995. 49è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Sławomir Mrożek

Sławomir Mrożek (Borzęcin, 30 de juny de 1930 - Niça, 15 d'agost del 2013) fou un escriptor i dramaturg polonès.

## Vida

Va començar la seva carrera com a periodista, però al final dels anys 50 va començar a escriure obres de teatre. La primera, Policja, la va escriure el 1958. Entre 1963 i 1996 va haver de viure fora de Polònia, a Itàlia, França i Mèxic, fins que el 1997 va tornar al seu país. La seva primera obra llarga, la més cèlebre, Tango (1964), es continua representant a tot Europa. L'obra de Mrozek es pot classificar dins l'estil de la literatura absurda, i les seves obres de teatre com a teatre de l'absurd, ja que per aconseguir l'efecte desitjat empra la distorsió de la realitat, la paròdia de situacions polítiques i històriques i l'humor.
A més de dramaturg, Mrozek també és autor de relats breus, generalment de tipus satíric i humorístic, reunits en volums com L'elefant, La mosca o L'arbre. Hi parodia la vida quotidiana dels polonesos, i moltes vegades retrata amb ironia la presumpta diferència entre el món comunista i el capitalista, sense adherir-se a cap dels dos. Va aprendre amb les seves obres que les narracions que escrivia feien referència a la vida d'aventures que li agradaria haver viscut.

## Obra
### Teatre

Algunes obres de teatre d'aquest autor són:
* 1958 - Policja (Policia)
* 1963 - Czarowna noc (Una nit qualsevol)
* 1964 - Tango (Tango)
* 1974 - Emigranci (Els emigrants)
* 1975 - Rzeznia (L'escorxador)
* 1984 - Letni dzien (Un dia d'estiu)
* 1987 - Portret (Retrat)
* 1992 - Wdowy (Les viudes)
* 1993 - Miłość na Krymie (Amor a Crimea)
* 2012 - Le adirectore mortius (El director mort)

### Narrativa

* 1953 - Opowiadania z Trzmielowej Góry
* 1953 - Półpancerze praktyczne
* 1957 - Słoń (L'elefant)
* 1959 - Wesele w Atomicach
* 1962 - Deszcz
* 1970 - Dwa listy i inne opowiadania (Dues cartes i altres relats)
* 1981 - Opowiadania (Relats)
* 1983 - Donosy
* Śpiąca Królewna (La bella dorment)
* Woda
* Ostatni husarz
* Zeszyt

## Traduccions al català
### Teatre

* Tango. Traducció de Jordi Voltas.
* Una nit qualsevol. Versió de Maurici Farré. València: Tres i Quatre, 1992.
* Les viudes. Un dia d'estiu. L'escorxador. Traducció de Josep Maria de Sagarra i Àngel. València: Tres i Quatre, 1995.

### Narrativa

* La vida difícil. Traducció de Bozena Zaboklicka i Francesc Miravitlles. Barcelona: Quaderns Crema, 1995.
* Dues cartes i altres relats. Traducció de Josep M. de Sagarra i Àngel. Barcelona: Quaderns Crema, 1997. (relats absurds)
* L'arbre. Traducció de Bozena Zaboklicka i Francesc Miravitlles. Barcelona: Quaderns Crema, 1998. (relats absurds)
* Joc d'atzar. Traducció de Bozena Zaboklicka i Francesc Miravitlles. Barcelona: Quaderns Crema, 2001. (relats absurds)

## Enllaços externs

* Perfil de Mrozek Arxivat 2012-12-29 a Wayback Machine. (en anglès).
* Entrevista amb Mrozek (anglès)
* Extensa bibliografia sobre Mrozek Arxivat 2014-08-24 a Wayback Machine..
# Distribució khi quadrat inversa

En probabilitat i estadístiques, la distribució de khi quadrat inversa (o distribució de khi quadrat invertit ) és una distribució de probabilitat contínua d'una variable aleatòria de valor positiu. Està estretament relacionat amb la distribució khi quadrat. Sorgeix en la inferència bayesiana, on es pot utilitzar com a distribució anterior i posterior per a una variància desconeguda de la distribució normal.
La distribució de khi quadrat inversa (o distribució de khi quadrat invertida ) és la distribució de probabilitat d'una variable aleatòria la inversa multiplicativa (recíproca) de la qual té una distribució khi quadrat. Sovint també es defineix com la distribució d'una variable aleatòria el recíproc de la qual dividit pels seus graus de llibertat és una distribució khi quadrat. És a dir, si $X$ té la distribució khi quadrat amb $\nu$ graus de llibertat, després, segons la primera definició, $1/X$ té la distribució inversa de khi quadrat amb $\nu$ graus de llibertat; mentre que segons la segona definició, $\nu /X$ té la distribució inversa de khi quadrat amb $\nu$ graus de llibertat. La informació associada a la primera definició es mostra a la part dreta de la pàgina.
La primera definició dona una funció de densitat de probabilitat donada per
$f_{1}(x;\nu )={\frac {2^{-\nu /2}}{\Gamma (\nu /2)}}\,x^{-\nu /2-1}e^{-1/(2x)},$
mentre que la segona definició dona la funció de densitat
$f_{2}(x;\nu )={\frac {(\nu /2)^{\nu /2}}{\Gamma (\nu /2)}}x^{-\nu /2-1}e^{-\nu /(2x)}.$
En ambdós casos, $x>0$ i $\nu$ és el paràmetre dels graus de llibertat. Més lluny, $\Gamma$ és la funció gamma. Ambdues definicions són casos especials de la distribució khi quadrat inversa escalada. Per a la primera definició la variància de la distribució és $\sigma ^{2}=1/\nu ,$ mentre que per a la segona definició $\sigma ^{2}=1$.

## Referències

* ↑ Bernardo, J.M.; Smith, A.F.M. (1993) Bayesian Theory ,Wiley (pages 119, 431) ISBN 0-471-49464-X
* ↑ Turney, Shaun. «Chi-Square (Χ²) Distributions | Definition & Examples» (en anglès). https://www.scribbr.com,+20-05-2022.+[Consulta: 17 abril 2023].
* ↑ «Chi-square inverse cumulative distribution function - MATLAB chi2inv» (en anglès). https://www.mathworks.com.+[Consulta: 17 abril 2023].
# Revolving Doors

"Revolving Doors" és un doble senzill amb "Amarillo" de la banda alternativa Gorillaz, publicat el 14 de març de 2011 en format digital. Fou enregistrada a Boston el 5 d'octubre de 2010 durant la gira estatunidenca Escape to Plastic Beach World Tour i fou inclosa dins la compilació The Fall. La cançó compta amb la col·laboració de Mick Jones tocant la guitarra.

## Llista de cançons

* "Revolving Doors" (feat. Mick Jones) − 3:27
* "Amarillo" − 3:24
# Unagi

Unagi (L'anguila) és una pel·lícula japonesa realitzada per Shohei Imamura, estrenada el 1997, que ha obtingut la Palma d'Or al Festival Internacional de Cinema de Canes, ex aequo amb Ta'm e guilass (El gust de les cireres) d'Abbas Kiarostami.

## Argument

Yamashita assassina la seva dona adúltera amb diverses ganivetades. Vuit anys més tard, se li atorga la llibertat condicional. Té idea d'obrir una perruqueria, en un racó perdut de la regió de Tòquio. Refent un antic casalot amb les seves pròpies mans, Yamashita aconsegueix donar cos al seu objectiu, i el saló obre ràpidament. Poc temps després, salva, completament per casualitat, la vida d'una jove que ha fet una temptativa de suïcidi. Ella li demanarà de treballar al seu costat. Malgrat l'aprehensió que sent, Yamashita acceptarà, i la jove aportarà a l'austera perruqueria aquest toc d'alegria i de feminitat que hi mancava. Yamashita seguirà tanmateix reclòs en el seu mutisme, no confiant més que en una anguila, recollida quan era a la presó.

## Repartiment

* Kôji Yakusho: Takuro Yamashita
* Misa Shimizu: Keiko Hattori
* Mitsuko Baisho: Misako Nakajima
* Akira Emoto: Tamotsu Takasaki
* Fujio Tsuneta: Jiro Nakajima
* Shō Aikawa: Yuji Nozawa
* Ken Kobayashi: Masaki Saito
* Sabu Kawahara: Seitaro Misato
* Etsuko Ichihara: Fumie Hattori
* Tomorowo Taguchi: Eiji Dojima
* Chiho Terada: Emiko Yamashita

## Enllaços externs

* (francès) Cadrage.net Arxivat 2009-02-25 a Wayback Machine.: « L'Anguila o el desig prohibit ? », per Marc-Jean Filaire
* (francès) Critiques Hk Mania
# Sławomir Peszko

Sławomir Konrad Peszko (Jasło, RP Polònia, 19 de febrer de 1985) és un futbolista polonès. Juga de migcampista i el seu club actual és el Lechia Gdańsk.

## Trajectòria
### Wisla Plock

Peszko va començar la seva carrera en les divisions inferiors del Nafta Jedlicze, però poc després es va unir al Wisla Plock. Allí va ser on va signar el seu primer contracte professional i va fer el seu debut el 28 d'agost de 2002, entrant com a suplent en un partit per la Copa de Polònia davant el Jagiellonka Niewsawa. Va debutar en la lliga temps després durant la temporada 2002-03 i en la campanya subsegüent va esdevenir un titular regular en l'equip.

## Clubs

| Club | País | Any |
| Wisla Plock | Polònia | 2003 - 2008 |
| Lech Poznan | Polònia | 2008 - 2011 |
| 1. FC Köln | Alemanya | 2011 - 2013 |
| Wolverhampton Wanderers (cedit) | Anglaterra | 2012 - 2013 |
| Parma FC | Itàlia | 2013 |
| 1. FC Köln (cedit) | Alemanya | 2014-2015 |

## Palmarès
### Campionats nacionals

| Títol | Club | País | Any |
| Copa de Polònia | Wisla Plock | Polònia | 2005/06 |
| Supercopa de Polònia | Wisla Plock | Polònia | 2006 |
| Copa de Polònia | Lech Poznan | Polònia | 2008/09 |
| Supercopa de Polònia | Lech Poznan | Polònia | 2009 |
| Ekstraklasa | Lech Poznan | Polònia | 2009/10 |

## Referències

* ↑ «Professional retain lists & free transfers 2012/13» (PDF) p. 4. The Football League, 01-05-2013. Arxivat de l'original el 17 juliol 2013. [Consulta: 15 juny 2013].
* ↑ «2018 FIFA World Cup Russia – List of Players» (PDF). Fédération Internationale de Football Association, 04-06-2018. Arxivat de l'original el 19 de juny 2018. [Consulta: 19 juny 2018].

## Enllaços externs

* Perfil de S?awomir Peszko en transfermarkt.co.uk (en anglès)
* Fitxa de S?awomir Peszko en fichajes.com
# Districte de Búzi

El districte de Búzi és un districte de Moçambic, situat a la província de Sofala. Té una superfície de 7.329 kilòmetres quadrats. En 2007 comptava amb una població de 159.614 habitants. Limita al nord amb el districte de Nhamatanda, a l'oest amb els districtes de Sussundenga (districte de la província de Manica) i Chibabava, al sud amb el districte de Machanga, a l'est amb l'oceà Índic i al nord-est amb el districte de Dondo.

## Divisió administrativa

El districte està dividit en tres postos administrativos (Búzi, Estaquinha i Nova Sofala), compostos per les següents localitats:
* Posto Administrativo de Búzi:
** Vila de Búzi
** Bândua
** Búzi
** Grudja
* Posto Administrativo de Estaquinha:
** Chissinguana
** Estaquinha
* Posto Administrativo de Nova Sofala:
** Ampara
** Nova Sofala

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Costa d'Esclusa Nou

La Costa d'Esclusa Nou és una costa del poble de la Valldora, al municipi de Navès (Solsonès).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Monofosfat de desoxiadenosina

El Monofosfat de desoxiadenosina, amb la fórmula C$_{10}$H$_{14}$N₅O₆P (en anglès:Deoxyadenosine monophosphate, abreujat com a dAMP) també conegut com a desoxiadenilat, és un derivat de l'àcid nucleic comú AMP en el qual s'ha tret el grup hidroxil -OH del 2' carboni de la pentosa (d'aquí la part del nom de desoxi). El terme monofosfat indica que dos dels grups fosforils de l'ATP s'han tret, probablement per hidròlisi.
# Valon Berisha

Valon Berisha (Malmö, Suècia, 7 de febrer de 1993) és un futbolista kosovar. Juga de migcampista i el seu equip és l'Stade de Reims de la Ligue 1 de França. És germà del també futbolista Veton Berisha.

## Internacional

Malgrat que va jugar amb les categories inferiors de Suècia i la selecció de Noruega, va passar a formar part de la selecció de Kosovo, ja que els seus pares són immigrants kosovars provinents d'Albània.
Berisha va marcar el primer gol oficial d'aquesta selecció a Finlàndia en transformar un penal en el partit classificatori per al Mundial de Rússia de 2018.

## Palmarès

Red Bull Salzburg
* Lliga austríaca: 2013–14, 2014–15, 2015–16, 2016–17, 2017–18
* Copa austríaca: 2013–14, 2015–16, 2016–17
Lazio
* Coppa Italia: 2018–19
* Supercoppa Italiana: 2019

## Referències

* ↑ «Transferts : Valon Berisha (Lazio Rome) débarque à Reims» (en francès). L'Équipe, 09-07-2020. [Consulta: 10 juliol 2020].
* ↑ Ficha del jugador en Transfermarkt.es
* ↑ http://www.mundodeportivo.com/futbol/internacional/20160905/41128318496/1-1-kosovo-empata-en-su-primer-partido-oficial.html

## Enllaços externs

* Fitxa del jugador a Soccerway.com